Tori kirik

Tori kirik on Pärnu maakonnas Toris asuv kirik. 

Kirik ehitati 1852–1854 vana kiriku asemele. Hoone põles 1944 ja 1989 algas taastamine. Kirikut taastab MTÜ Tori Kiriku Taastajate Ühendus. 

Kirikus toimuvad EELK Tori Püha Jüri koguduse korrapärased jumalateenistused taas 1994. aastast.

2011. aastal pühitseti kirik Eesti sõjameeste mälestuskirikuks. Tori kiriku seinale on kinnitatud mälestustahvlid Eesti iseseisvuse eest võidelnutele.

Tori kiriku juures asub Mati Karmini skulptuur "Püha Jüri võitlus lohega", mis avati 20. augustil 2003. Skulptuur püstitati selleks, et tähistada Eesti võitu Vabadussõjas ja Eesti taasiseseisvumist. Tegemist on Eesti esimese ratsamonumendiga.

Viited

Välislingid

 
Infoleht kiriku kohta
Postimees:Tori kirikus peeti veteranipäeva jumalateenistust

Tori vald
Pärnu maakonna kirikud
Tori kihelkond